Downloaded from YTS.MX
DEN FØLGENDE FILMEN INNEHOLDER GRAFISKE BESKRIVELSER
Official YIFY movies site: YTS.MX
AV SEKSUELLE OVERGREP MOT MINDREÅRIGE SOM KAN VÆRE UROVEKKENDE FOR NOEN SEERE.
Kan vi bidra til å minske Ghislaines involvering…
Takker, for det er ingenting. Det er urettferdig.
2009 - INTERVJU
Hun hadde ingen rolle. Ghislaine var aldri en del av dette.
Det viste seg ikke å være sannferdig
at hun var involvert i å skaffe kvinner. Det er helt latterlig.
Jeg er villig til å ta støyten for det jeg har vært innblandet i.
Hun er allerede skjør.
Å dra inn uskyldige folk bare fordi hun er kjent…
Jeg synes bare det er urettferdig og ærekrenkende.
Og det er pisspreik.
16. AUGUST 2019
Folk har spekulert i dagevis på
hvor Ghislaine Maxwell befinner seg.
Etter Jeffrey Epsteins dødsfall
var det åpenbare spørsmålet: "Når blir Ghislaine arrestert?"
Maxwell anklages for å ha rekruttert mindreårige
som sexslaver for Epstein og andre menn.
Hun anklages ikke bare for medvirkning, men også for overgrep.
Våre venner som kjente henne den gang, sa: "Hvor er Ghislaine?"
Maxwell, som nå visstnok etterforskes av FBI, har gått i skjul.
Maxwell har flere statsborgerskap.
Hun kan flykte til et land hvor vi ikke kan stille henne for retten.
Det er nesten et halvår siden Epsteins død,
og Maxwell er fortsatt sporløst borte.
Jeg tenkte for meg selv, "Hun bør holde seg skjult,
for de vil knuse henne."
Hun gjemte seg fra offentligheten.
Hun gjemte seg for pressen og myndighetene.
Hun håpet at alle skulle glemme det.
Vel, det virket ikke.
11 MÅNEDER ETTER EPSTEINS SELVMORD 2. JULI 2020
Myndighetene har lett etter Maxwell.
I morges ble hun funnet her, i New Hampshire.
Det var aggressivt. Hun løp til et annet rom.
De fant ut at hun prøvde å skjule sin posisjon
ved å sette folie på mobilen. Hun ville tydeligvis ikke bli funnet.
I dag reiser vi tiltale mot Ghislaine Maxwell
for å ha hjulpet Jeffrey Epstein
til å seksuelt utnytte og misbruke flere mindreårige jenter.
Jeg er sikker på at hun ikke trodde at hun gjorde noe galt.
Spørsmålet er: Var det skjebnebestemt?
Var det alltid ment å skje?
Eller var det et punkt hvor hun kunne tatt en annen vei?
Blir hun dømt på alle punkter,
kan den 58 år gamle Maxwell få opptil 35 år i fengsel.
Og nå som Ghislaine er arrestert, er det viktigste spørsmålet:
Vil makt og penger atter stå i veien for rettferdigheten,
som så mange ganger før i denne fordreide historien?
Jeg er et av ofrene for overgrepene fra Maxwell og Epstein.
Og jeg skal vitne i den kommende rettssaken.
Jeg møtte Maxwell og Epstein da jeg var 16 år via min søster Maria.
Begge ble misbrukt av Maxwell og Epstein ved ulike tilfeller på 90-tallet.
Vi meldte det til myndighetene, og ingenting ble gjort.
Søsteren min gikk til FBI i 1996 og fortalte dem det.
Vi snakket begge med journalister i 2002.
Kom igjen.
Så snakket vi med FBI i 2006, men likevel ble ingenting gjort.
Og i 2019 håpet jeg at de endelig skulle bli stilt til ansvar.
Fox News har fått vite at milliardæren Jeffrey Epstein
siktes av påtalemyndighetene for trafficking.
Epstein er siktet for to forhold.
For det første konspirasjon om trafficking, og dernest
trafficking med mindreårige jenter.
Vi håpet å endelig få rettferdighet,
men så vekket min mann meg en tidlig morgen med de siste nyhetene.
Jeg ble kvalm.
Vi starter med siste nytt.
Kilder forteller ABC News
at den tiltalte menneskehandleren Jeffrey Epstein har begått selvmord.
Ofrene hans raser og sier at mens han unnslipper rettergang
må de leve med sine arr resten av livet.
Det var sommeren 2020, og det hadde gått en stund siden Epstein døde.
Jeg ble vekket på bursdagen min av en uventet telefon,
og jeg så det var Sigrid som ringte meg.
Sigrid McCawley og David Boies er advokatene mine,
og vi har jobbet i årevis for å få rettferdighet
mot Epstein og Maxwell.
Da jeg svarte, sa Sigrid at Maxwell var arrestert,
og at jeg var en av kvinnene som var inkludert i siktelsen mot henne.
Jeg har jobbet med ofrene til Jeffrey Epstein og Ghislaine Maxwell
i omtrent sju år nå.
Det som er utrolig med Annies historie,
er at hun begynte å fortelle den for tiår siden,
og nå, omsider, stilles Ghislaine Maxwell for retten for de forbrytelsene.
-Hei, David. -Hei.
Maxwells og Epsteins trafficking-opplegg illustrerer godt
hvor sakte samfunnet beveger seg og hvor sakte rettssystemet beveger seg.
Dette er endelig en mulighet for rettferdiggjørelse for ofrene.
Den pågående straffesaken mot Ghislaine har tre ofre, alle mindreårige.
To står ikke frem offentlig, og så er det Annie Farmer.
Jeg valgte å bruke navnet mitt i rettssaken
fordi jeg hadde allerede prøvd å fortelle folk om hva som hadde skjedd.
Og jeg fremhevet bare tiltalen…
David og Sigrid forbereder meg på hva som kommer
og hvordan jeg best kan fortelle historien min.
Jeg tror vi ser på tiltalen,
at det er mye her som er viktig for historien hennes.
Jeg ble satt ut av fokuset på grooming.
Groomingen var en stor del av det hun gjennomgikk,
hvordan de lokket henne inn i dette.
Annie fremstår utrolig bra utad.
Hun har en doktorgrad i psykologi.
Og hennes konsistente historie gjennom mange år.
I rettssaken vil de nok ha detaljer om hva skjedde med henne.
Jeg tror de vil plukke den i stykker.
Og det å måtte vitne og bli kryssforhørt av hensynsløse advokater vil bli tøft.
Hun er en sterk og veltalende ung kvinne, men ikke et erfarent vitne.
Og vi må være sikre på at hun vet hva slags spørsmål
Maxwells advokater vil stille ved kryssforhøret.
Denne prosessen med å vente på rettssaken er vanskelig,
for på den ene siden gruer jeg meg til å vitne…
Kom da.
…og samtidig vil jeg få avsluttet dette kapittelet i livet
og komme meg videre.
Søsteren din er nervøs.
Jeg har kjempet for rettferdighet på vegne av mer enn 65
av Ghislaine Maxwell og Jeffrey Epsteins ofre i over 13 år.
Jeg representerer ett av tre ofre som er innkalt for å vitne i Maxwell-rettssaken.
Min klient vil vitne under pseudonymet Kate,
siden saken har fått internasjonal oppmerksomhet,
og hun har en ung datter, som hun ønsker å beskytte.
Hun vil beskytte sitt eget privatliv.
Og hun føler at det er veldig viktig å stille Ghislaine Maxwell for retten,
som jeg òg gjør.
STATEN MOT MAXWELL
Etter å ha samlet hundre bokser med materiale,
og dette er bare en liten brøkdel,
av informasjonen vi samlet om Ghislaine Maxwells oppholdssted
på ulike tidspunkt.
Fotografier, vitneforklaringer, politirapporter, tidslinjer,
edderkoppnett av ofre, alle bevisene
som viste direkte kontakt mellom ofrene og Ghislaine Maxwell.
De samme bevisene som aktorene skal vise juryen
i den kommende rettssaken mot Maxwell.
Min beste gjetning, basert på alt jeg vet,
er at Jeffrey Epstein har akkumulert over 500 ofre.
På dette punktet tror jeg Jeffrey Epstein er tidenes ubestridte,
mest profilerte seksuelle overgriper.
Men uten Ghislaines hjelp,
kunne han aldri ha utført en så grundig plan
og misbrukt så mange.
Hun matet monsteret. Du må være et monster for å gjøre det.
Jeffrey Epstein misbrukte hundrevis av jenter
fra det tidspunktet Ghislaine møtte ham og frem til han ble arrestert.
Og likevel var den eneste rettssaken
knyttet til trafficking, mot Ghislaine.
Min partner Brittany Henderson, David Boies, Sigrid McCawley,
og jeg har jobbet i årevis med å legge dette puslespillet.
Selv om vi representerer ulike klienter,
så står vi samlet utad, og hjelper nå aktoratet
med å presentere en sterkest mulig sak.
Fire anklager for trafficking.
Og nå er det mye som må gjøres.
-Ofrene og vitnene er klare. -Vi har alltid vært klare.
Jeg tror aktoratets sterkeste kort faktisk er stemmene
til disse unge kvinnene.
Jeg tror den største utfordringen er at Maxwell
er veldig flink til å fremstå utrolig bra.
Hun er høyt utdannet.
Hun fremstår som en svært sofistikert kvinne,
noe som betrygger folk, fordi de antar at noen på det nivået
selvsagt ikke er noen som de kan se for seg som en overgriper.
Jeg møtte Ghislaine i november 1989.
Da var hun på besøk fra London.
Jeg skulle på nattklubb og spise med venner,
som hadde gått på Oxford med Ghislaine.
Hun var midtpunktet på enhver fest, kjente absolutt alle,
en ekstremt populær, livlig personlighet.
Jeg husker at Ghislaine fortalte mange morsomme groviser.
Den kvelden dro jeg hjem og skrev i dagboken min:
"Møtte Ghislaine Maxwell, hysterisk sans for humor,
utrolig gøyal,
og hun er bare helt elektrisk,
håper jeg treffer henne igjen."
Jeg møtte Ghislaine i New York, og vi hadde mange felles venner.
Noen jeg kjente hadde datet henne.
Og hun knyttet kontakter.
Hun var utadvendt og ganske glamorøs,
og litt småfrekk, og ganske vilter.
Og hun ble enda mer interessant av at faren hennes
var en ganske beryktet forretningsmann, Robert Maxwell.
Kaptein, du kan komme og ta sekken for sekretæren min.
Robert Maxwell var massiv personlighet.
Notorisk mediebaron, en fikser og trikser,
med et enormt ego,
en slags vellykket kjeltring.
Faren hennes ga henne et liv
som tillot henne å være midt i smørøyet for New Yorks sosietet.
Hun var som en glitrende debutant.
På nederste bilde var vi på et arrangement i Los Angeles.
Og jeg var i begynnelsen av tjueårene.
Vi hadde mye moro da.
Hun var definitivt ganske flørtende.
Hun utstrålte denne mystiske auraen.
Du visste aldri hvilket tropisk sted hun nettopp hadde flydd inn fra.
Hun var som en Bond-figur. Hun var aldri på ett sted særlig lenge.
Hun var ingen sosial streber,
hun var allerede på toppen takket være faren sin.
Hun kjente alle.
Og disse menneskene regjerte i land, eller berømte musikere.
Hun kjente den øverste andelen av folk
som i praksis styrer verden.
Kunne hun lese rommet? Ja, helt klart.
Hun visste nøyaktig, før et arrangement,
hvem som ville være der. Hun fant det ut,
og visste alt om dem og hvem hun skal bruke tid på.
På ei hai-skala, ville hun nok ha vært en stor hvithai.
Hun var aldri særlig fintfølende overfor andre.
Hun hadde ingen grenser.
Hun var åpenlyst seksuell,
men mer som en arrangør og lærer.
Og jeg husker én fest.
Ghislaine, som jeg ikke hadde sett på en stund, dukket bare opp,
tok hånden min,
og foreslår plutselig at hun gir meg en leksjon
i kunsten å utføre oralsex.
Jeg ble helt målløs.
Hun oppfordret jentene på fester
til å flørte med mennene der,
og gjøre mer enn å flørte. Jeg mener, å gå til sengs med dem.
Jeg møtte Ghislaine for første gang på Headington Hill Hall,
hjemmet til Maxwell-familien,
og ble veldig slått av hvor vakker hun var.
Hun var bare herlig.
Jeg var der på et middagsselskap,
og jeg husker ikke om noen andre i familien var der.
Ghislaine var 29 år da,
og de fleste til stede var på den alderen, eller litt eldre, i 30-årene.
Vi spiste et godt måltid. Det var mye latter.
Så forsvant Ghislaine ut.
Hun kom tilbake med en bunke skjerf,
og krevde liksom alles oppmerksomhet,
og så forklarte hun spillet.
Det gikk ut på at mennene skulle ha bind for øynene.
Og kvinnene skulle ta av seg toppene og bh-ene,
paradere foran mennene, og mennene kunne da beføle brystene
og så forsøke å finne ut hvem brystene tilhørte,
i forhold til de andre kvinnene.
For min del var dette det ultimate marerittet.
Jeg husker at jeg var helt sjokkert,
og begynte straks å jobbe med et påskudd for å dra.
Det har hjemsøkt meg siden.
Kvinnene var maktesløse,
og mennene ble oppfordret av en kvinne til å bli overfalt.
Maxwell vokste opp med kjønnsdiskriminering.
Faren hennes trodde at kvinner hovedsakelig var der
for menns fornøyelser og behag.
Han så på kvinner som gjenstander.
Jeg møtte Robert Maxwell første gang
hjemme hos min far.
og jeg husker hans kone Betty som en søvndrukken stakkar.
Hun sa knapt et ord.
Maxwell begynte straks å flørte med moren min,
og så å flørte med meg, noe han gjorde mye.
Han behandlet kona sin dårlig. Han var utro mot henne.
Jeg tror at det at moren hennes bodde hos faren,
selv om han hadde flere elskerinner…
Jeg tror at det hadde en effekt på henne.
Hun trodde nok at det var helt normalt.
Men likevel var hun veldig, veldig glad i faren sin.
Ghislaine tilba faren sin,
og omvendt.
Robert Maxwell pleide å ta med seg Ghislaine
som en slags maskot.
Det var et rart forhold,
for det var mer som et slags mann-og-elskerinne-forhold.
Ikke i fysisk forstand,
men han var svært stolt av figuren hennes,
og at hun var attraktiv og glamorøs,
og han likte å gå arm i arm med henne.
På en ganske usunn måte var han hennes støtte og trygghet.
5. NOVEMBER 1991
Styret i Mirror Group Newspaper kunngjør med dyp sorg
at Robert Maxwell, styreleder i Mirror Group Newspaper, PLC
og Maxwell Communication Corporation, er savnet på havet.
Maxwell ble sist sett før daggry utenfor Kanariøyene i Atlanterhavet.
Noen timer senere ble liket av ham funnet.
Hans dødsfall var svære nyheter.
Og det var et stort mysterium.
Hadde han blitt drept?
Hadde han bare falt av yachten?
Ghislaine virket helt knust av farens død.
Jeg vil benytte denne anledningen
for å takke alle de mange hundre menneskene
som har sendt støttemeldinger til oss
i denne veldig triste tiden.
Jeg tror at uten ham
var hun som noen
som hadde blitt kastet på havet uten livvest.
Nyheten om hans død ble etter veldig kort tid
etterfulgt av avsløringene om at han hadde plyndret pensjonene til sine ansatte.
Skandalen var så stor
at det ville ha vært vanskelig for henne å fortsette i London.
Og jeg tror hun ble nødt til å flytte.
Jeg besøkte henne i leiligheten på Upper East Side,
og hun var plutselig blakk.
Robert Maxwell hadde etterlatt familien sin i stikken.
Det var som om hun tappert taklet denne utfordringen
med det mystiske dødsfallet til hennes høyt elskede far.
Det er trist at faren min ikke er her lenger,
men jeg føler meg ikke mindre på noen måte enn det jeg var før.
Fremtiden er fremtiden. Man må videre og gjøre det man kan.
Hvis jeg ønsker meg noe,
er det å gjøre noe positivt med livet mitt.
Og hun vendte seg mot en reserve-Robert Maxwell,
en bombastisk mann som også var veldig rik
og hadde mange av hennes fars egenskaper, og han het Jeffrey Epstein.
Ghislaine Maxwell møter nye anklager om trafficking med barn.
Den nye tiltalen har et fjerde offer.
Hun anklages for å ha solgt en 14-årig jente tidlig på 2000-tallet,
i tillegg til de seks anklagepunktene hun allerede hadde,
knyttet til Epsteins påståtte trafficking-nettverk.
Det kan bli en livstidsdom på henne, hvis hun blir dømt og får maksimum straff.
Det nyeste offeret som ble lagt til tiltalen
forteller hvordan Maxwell fikk henne til å prøve å be andre om å bli med
på trafficking-opplegget.
Dette tar tiltalen til et nytt nivå.
Virkeligheten er rarere enn fiksjonen.
Så jeg tror det er vanskelig for folk
å forstå graden av trafficking som skjedde,
og det er så unaturlig for så mange.
Så jeg tror folk fascineres av det av de grunnene.
Etter at høringen var over,
reiste Ghislaine seg blant advokatene sine,
og jeg så henne titte mot søsteren som ventet på galleriet,
og hun pekte på øyet og vinket til henne,
og det var første gang vi har sett hennes familiemedlemmer
i rettssalen for å støtte henne.
Ghislaine er i svært vanskelige omstendigheter,
omstendigheter som ingen av oss ville unnet våre verste fiender.
Jeg har aldri sett noe lignende, hvordan hun blir behandlet.
"Epstein-effekten".
Første gang jeg husker at jeg hørte om Jeffrey Epstein,
var da Ghislaine inviterte meg til en fest hun holdt for moren sin i New York,
og hun forklarte at det var hjemme hos fyren hun datet, Jeffrey Epstein.
Da jeg først møtte Jeffrey Epstein,
trodde jeg at han var en suksessfull investor eller pengemann,
som hadde fått servert alt i verden på et sølvfat.
Historien Ghislaine stadig fortalte,
var at det ikke var sjanse for at Jeffrey skulle ta deg som kunde
hvis du ikke hadde en milliard dollar å investere.
Det var en del av mystikken rundt mannen som Ghislaine datet.
Så jeg husker at jeg tenkte: "Han er tydeligvis talentfull,
vellykket, velkledd og kjekk,
men han gjorde en ekstremt liten innsats som vert."
Det var en merkelig kontrast mellom de to,
med Ghislaine som fløy rundt, passet på at alle hygget seg,
fikk drinker, hva enn du ville.
Ghislaine sørget for at servitørene kom med snacks og lignende.
Har dere fått drinker?
Hun visste å være en vertinne, på en storslått, gammeldags måte,
og jeg tror noen som Epstein, som var en av de nyrike,
var tiltrukket av dette,
for han så henne som overklasse, med engelsk aksent,
hadde gått på Oxford, med designerklær,
med mange berømte venner.
Plutselig ble de sett sammen på alle de trendy festene,
alle de dyre festene, tilsynelatende som et par.
Hun virket dypt forelsket i ham.
Hun var ganske fysisk med ham.
Berørte albuen eller skulderen hans.
Og de virket intime.
Ghislaine sa alltid: "Jeffrey ditt og Jeffrey datt"
og alt hun snakket om var ham.
Du har følelsen av at hun var fullstendig lojal mot ham.
Jeg møtte Ghislaine Maxwell høsten 1994,
i mitt siste år på Fashion Institute of Technology.
Da var jeg 21.
Jeg jobbet i varehus.
En dag, mens jeg jobbet,
kom Ghislaine inn i butikken.
Da hun sa navnet sitt,
husker jeg at jeg…
Jeg skjønte ikke hvordan du skulle stave det,
og sa: "Det høres ut som fransk staving av bensin."
Og hun lo av meg, og sa:
"Kjæresten min synes jeg er veldig som bensin."
"Han er fyrstikk, jeg er bensin."
Og vi lo av det.
Jeg hjalp henne med handlingen.
Og hun valgte ut ting, mens vi fortsatte samtalen.
Det var lett å snakke med henne.
Jeg følte at jeg hadde møtt en venn i Ghislaine som jeg kunne stole på.
Jeg følte meg trygg.
Så da vi avsluttet handelen,
sa hun at hun ville at jeg skulle levere pakkene hennes den kvelden
på et hotell i nærheten.
Da jeg ankom,
eskorterte conciergen meg inn i baren,
hvor jeg møtte Ghislaine, og etter hvert Jeffrey Epstein.
Hvis jeg trodde Ghislaine var elektrisk,
så var Jeffrey i fyr og flamme.
De sa at boligen var under oppussing for øyeblikket,
og spurte om jeg ville bli med opp på rommet deres
for å levere pakkene.
Vi gikk til rommet,
og vi hadde bare en vanlig samtale.
På ett tidspunkt
reiste Jeffrey seg og gikk på badet,
og Ghislaine fulgte etter ham.
Jeffrey og Ghislaine kom ut i badekåper.
Stort sett var det ganske avslappet,
inntil det ikke var det.
Hele stemningen endret seg på et øyeblikk.
De begynte å snakke om forhold mellom menn og kvinner,
og de begynte å kysse hverandre foran meg.
Mens Ghislaine og Jeffrey ble stadig mer intime,
satt jeg overfor dem og så på,
og jeg var i sjokk. Jeg ble helt satt ut.
Jeg trodde jeg var der som butikkmedarbeider,
og jeg ante ikke hvordan jeg skulle reagere.
Ghislaine oppfordret meg til å bli med,
og Ghislaine begynte å instruere meg,
litt som en storesøster,
om hva han likte og hvordan hun behaget ham,
og alarmklokkene i meg gikk av.
Ghislaine insisterte på at jeg skulle delta,
og jeg var redd for
at dette kunne bli et overfall.
Og det ble til et overfall.
Jeg ble synlig skremt og ville ikke delta.
Og så snart jeg kunne, trakk jeg meg unna.
Jeg minnet Ghislaine på at kjæresten min skulle komme til helgen,
og slik kom jeg meg ut av hotellrommet den kvelden.
Vi pleide å sladre om Jeffrey og Ghislaine,
for å prøve og forstå dette pussige forholdet.
Det var en merkelig sammensetning.
Det var ikke et normalt forhold,
men det var det forholdet hun tydeligvis trengte.
Hun følte seg ikke trygg uten penger.
Og han var et kupp for henne, økonomisk.
De ble helt avhengige av hverandre, på en rar måte.
Når det gjeldt Jeffrey Epstein,
var det noe som eimet av usedelighet.
Vi var ikke akkurat noen engler.
Vi gjorde alle ting vi ikke burde.
Men det var noe i ham som oste negativitet,
på en måte som få andre mennesker gjorde.
Han kunne være ganske avvisende overfor Ghislaine.
Det lå et mørke over hele greia.
Og det morsomme er faktisk at han kunne takke henne
for innpasset i fiffen som han kanskje ikke ville hatt ellers.
Du vet, som kongelige.
Ghislaines tilknytning til kongefamilien stammer fra faren Robert,
som kjente dronningen av England.
Ghislaine møtte prins Andrew mens hun studerte på Oxford.
Og på grunn av farens forretningsforbindelser
var hun allerede inne i kretsen rundt de kongelige.
En gang på slutten av 90-tallet
sa Ghislaine: "Min gamle venn Andrew er i byen."
"Vil du komme på middag?"
Jeg sa: "Gjerne. Takk. "
Og jeg husker at prins Andrew kjedet seg hele kvelden.
Og det var nesten en slags konkurranse mellom Epstein og prins Andrew
om hvem som kunne virke mest hovmodig, lei og nedlatende
over arrangementet.
Jeg husker at Andrew lyste litt opp
da en yngre kvinne satte seg og snakket med ham,
men ellers hadde han ingen interesse
i noe eller noen andre.
Det var et ganske usunt opplegg.
Historien jeg begynte å få høre var
at Jeffrey Epstein visstnok likte yngre kvinner,
og at han liker skolejenter,
og at Ghislaine introduserer ham for jenter
fordi det er hans greie.
Og folk spekulerte i at Ghislaine
var sammen med sisteårsstudenter
på en flottere, privat pikeskole på Upper East Side,
og at hun introduserte disse pikene for Jeffrey.
Det virket bare veldig snålt.
Hvorfor skulle Ghislaine date en fyr som likte yngre kvinner?
Jenter jeg kjente hadde snakket om å bli invitert til te,
og de ville ikke alltid snakke noe mer om det.
Så jeg fikk inntrykk på den tiden
at det var noe
litt merkelig.
I ettertid virker det forferdelig
å tenke på at vi hørte om dette,
og ikke ble rasende.
Men ærlig talt virket det bare som…
…flørting.
Men hva faen tenkte jeg på? Hva tenkte vi alle på?
I 1997 kontaktet Ghislaine meg og ba meg møte henne i leiligheten hennes.
Hun startet selvsikkert med å si: "Jeg skal endre livet ditt.
Jeg skal gi deg masse penger, og du skal få møte alle."
Og så ba hun meg hjelpe henne med å skrive boken sin.
Hun sier "Jeg vil at du skal bo med meg i et helt år,
så du kan lære alt om meg."
Hun stirrer dramatisk ut av vinduet.
Hun sier: "Du må skrive denne boken for meg."
Hun sier: "For jeg vil at Jeffrey skal gifte seg med meg."
Og hun sier, "Jeg trenger at Jeffrey ser meg i bedre lys,
og jeg tror at med denne boken vil det bli oppnådd."
Og så forteller hun meg
at Jeffrey har blitt diagnostisert av de beste legene i verden,
og han trenger tre orgasmer om dagen.
På dette punktet innser jeg:
"Er jeg dopa? Er hun dopa? Hva foregår?"
Jeg tenker også for meg selv:
"Hvilket kapittel vil hun at jeg skal skrive dette i? Er dette virkelig?"
Så sier hun at hun henter tre jenter om dagen til Jeffrey.
Og uttrykket hun brukte, som hun trodde forklarte alt, var:
"Jeg kan ikke holde tritt med hans behov.
Jeg kjører rundt og leter etter en jente som ligner på Jeffreys type.
Og så gjør jeg en avtale,
og spør dem om de vil gi ham en massasje for et par hundre dollar."
Og jeg spør: "Hvem er disse jentene? Hvem snakker du om?"
Og hun svarer, og dette er så avslørende:
"De er ingenting. De er søppel."
Det forteller deg alt.
Det forteller deg alt om hvordan hun inndelte folk.
Hun anerkjenner dem ikke engang som mennesker.
Jeg visste selvsagt ikke at vi snakket om barn.
Ellers hadde jeg ringt politiet da.
Jeg tror at folk i jetsett-miljøet beskytter sine egne.
Hvis noen du kjenner har hemmeligheter
som ikke bør snakkes om, så pleier folk å tie.
METROPOLITAN-ARRESTEN BROOKLYN, NEW YORK
Maxwell har vært i en fengselscelle i Brooklyn
siden hun ble arrestert i juli i fjor.
Mens vi avventer hennes skjebne, lurer alle på,
vil denne manglende puslespillebrikken fortelle det hun vet eller lide i tysthet?
Noen sier at Ghislaine
kan ha "annen skitt" på andre mektige menn.
Tanker om det?
Ingen tvil om det. Maxwell kjenner til mange svin på skogen.
Hvis jeg var en som hadde deltatt i deres trafficking,
hadde jeg ikke sovet godt i natt.
Nå er hun på toppen av pyramiden,
og hvis hun ikke inngår en avtale,
kan hun måtte tilbringe resten av livet i fengsel.
Så lite fristende som det kan være, må du på et tidspunkt innse virkeligheten.
Det vil komme til et punkt, om det ikke har skjedd alt,
noe annet vil ryste meg,
når aktoratet tilbyr Ghislaine Maxwell en strafferabatt.
Den vil bestå av mange år i fengsel.
Jeg vet ikke hva Ghislaine Maxwells smerteterskel er,
hvis hun skal ta sjansen på rettssak.
Men hvis det virker som noe som er akseptabelt for henne,
og mindre enn det hun ville fått hvis hun tapte i retten,
kan jeg tenke meg at Ghislaine Maxwell vil vurdere å ta det,
for troverdigheten til ofrene som vitner mot henne er veldig høy.
Jeg hørte om dem før jeg møtte dem,
fordi søsteren min, Maria, jobbet for Epstein,
og hun beskrev ham som en sjenerøs kunstelsker,
og en som var interessert i å støtte folk som tok høyere utdanning.
Én ting Epstein nevnte, var at det kunne være bra for meg
å gjøre noe som fikk college-søknaden til å skille seg ut.
Så han snakket om å ta en utenlandsreise.
Han sa han kunne hjelpe meg økonomisk med en slik tur.
Og jeg var veldig spent på den muligheten.
Så det ble ordnet slik at jeg kunne fly til New Mexico
for å møte Epstein og Maxwell på Epsteins ranch.
De var begge veldig varme og glade for at jeg var der,
og ga meg straks en omvisning på eiendommen.
Det var veldig imponerende, og med en gang
følte jeg at jeg ble dratt inn i deres verden.
Men jeg innså snart
at det kun var meg som bodde på ranchen med dem,
og prøvde å overbevise meg selv om at dette var normalt,
og det ville likevel bli en god opplevelse.
De tok meg med til byen til en western-butikk
der de fikk meg til å velge cowboystøvler.
De gjorde en stor innsats for at jeg skulle føle meg spesiell.
Men da vi kom tilbake fra shoppingen,
var det øyeblikk da ting ble veldig ubehagelige.
Én var da Maxwell sa at det var viktig at jeg lærte å massere Epsteins føtter.
Så hun tok en fot og ba meg ta den andre foten hans,
og viste meg hvordan jeg masserte dem.
Og jeg ville ikke gjøre dette, men det virket som dette var forventet.
Maxwell snakket generelt mye om massasje.
Og hun sa at hun gjerne ville gi meg en massasje.
Til slutt sa jeg: "Greit".
Så hun tok frem massasjebordet og satte det på soverommet mitt,
og ba meg kle av meg og legge meg på bordet.
Da jeg lå på rygg, og hun hadde trukket ned lakenet,
berørte hun brystene mine.
Og jeg følte meg veldig ukomfortabel,
og ville bare komme meg av det massasjebordet
og få dette overstått.
Neste morgen kom Epstein inn på soverommet
og sa at han ville kose med meg.
Så han kom opp i sengen med meg
og holdt meg bakfra.
Dette var en situasjon som jeg følte i magen ikke var riktig.
Det var svært skremmende, for jeg innså at jeg var veldig isolert.
Jeg visste ikke hva som kunne skje.
Jeg ville bare komme meg vekk så fort som mulig.
Denne hendelsen påvirket meg selvsagt.
Det var over 25 år siden, og det er tungt å tenke på hva som kunne hendt
om noen hadde lyttet da søsteren min anmeldte Epstein og Maxwell.
Dette er offermappen. Jeg vil…
Jeg begynte å jobbe med ofrene til Jeffrey Epstein i 2007.
FBI henviste to ofre til meg.
Så fikk jeg sjansen til å bli kjent med noen av advokatene i området
som jobbet med ofre, som henviste flere ofre til meg.
Jeg har behandlet ofre som har blitt manipulert av Ghislaine.
Med den kommende rettssaken bare måneder unna,
er jeg bekymret for hvor store traumer
dette vil utløse i ofrene.
Da Jeffrey Epstein ble arrestert igjen i 2019,
måtte flere av ofrene tilbake til terapi,
fordi mange minner ble utløst.
Mange opplevde flere traumareaksjoner og gjenopplevde minner,
som tok dem tilbake til misbruket fra Jeffrey og Ghislaine.
Å høre Ghislaine Maxwells navn på nyhetene kan skape minner.
Utløserne kan få alle disse symptomene til å dukke opp igjen.
Har man opplevd seksuelle overgrep,
spiller det ingen rolle når det skjedde. Dette er noe som aldri vil bli glemt.
Etter overfallet på hotellrommet,
ville jeg bare glemme Ghislaine Maxwell og Jeffrey Epstein.
Så jeg fikk jobb på et annet varemagasin på Manhattan.
Og jeg hadde ikke vært der lenge,
da Ghislaine Maxwell kom inn i butikken en dag.
Jeg spurte henne: "Hvordan fant du meg her?"
Og hun sa at ekskolleger hadde fortalt at jeg hadde fått ny jobb.
Hun ville gjenoppta vennskapet.
Vi begynte å snakke sammen igjen. Og hun begynte å invitere meg ut sosialt.
Og jeg prøvde å unngå hennes fremstøt,
og finne unnskyldninger for hvorfor jeg ikke kunne.
Men hun kjente alle innen mote,
og jeg forsto hvor viktig det var
for fremtiden min å ikke tirre dem.
Først var jeg hennes beste venn, og brått var jeg hennes fiende.
Hun fikk meg til å tvile på meg selv,
så hun og Jeffrey kunne bruke meg til deres formål.
Men jeg visste at det som skjedde mellom oss ikke var riktig.
Hver gang jeg prøvde å komme meg unna dem, fant de meg.
Jeg endret telefonnummer,
bosted.
Det var ingenting jeg kunne gjøre for å slippe unna dem.
Så det var mye frykt,
og de var tilknyttet noen av de mektigste menneskene i verden.
Jeg visste at hvis jeg sa dette til noen, var livet mitt i fare.
Jakten på meg var absolutt et spill for Ghislaine og Jeffrey, tror jeg.
Og omsider, etter tre år med trakassering,
sluttet Ghislaine og Jeffrey å forfølge meg.
Ghislaine var forelsket i Jeffrey.
Hun var helt bergtatt av ham.
Og mitt inntrykk var at Ghislaine ville ha gjort alt for Jeffrey.
Jeg syntes alltid at det var veldig rart at de aldri giftet seg.
Jeg syntes det var merkelig. " Hva skjer i dette forholdet?"
Men Ghislaine spilte også en slags hybridrolle
som sosial fikser, sosial sekretær.
Og tanken var at de hadde datet,
og en gang på slutten av 90-tallet sluttet de.
Men nå var de bestevenner.
Det føltes som om hun gjorde en hustrus jobb
uten å ha et intimt forhold til ham lenger.
Jeg tror hun var for gammel for Jeffrey Epstein.
Han likte mye yngre jenter.
Men det var et bånd mellom dem, og hun trengte penger.
Hun kunne ikke føle seg trygg uten Epsteins penger.
Det føltes som om hun var fanget i det hele.
Det var prisen hun måtte betale.
Hun spilte rollen som en madame.
Hun groomet ikke bare mindreårige jenter.
Mange var så vidt over seksuell lavalder, men juridisk ansett som voksne,
så de kunne ikke vitne i Ghislaines kommende rettssak.
Ofre som er over 21 år,
føler at det er deres ansvar, at de bestemte selv.
De klandrer seg selv.
Og disse kvinnene har tyngre for å få be om hjelp
og snakke om det inntrufne.
Det er første gang jeg snakker ut.
Jeg ville fortelle,
men jeg er ikke klar for å fullstendig eksponere meg selv.
Jeg har gått gjennom terapi,
og jeg vil at folk skal vite at det er greit å snakke om det.
Da jeg var i 20-årene, var jeg en autorisert massasjeterapeut,
og det var da jeg møtte Jeffrey og Ghislaine.
Ghislaine ba meg gjøre ting mens jeg masserte Jeffrey.
Og jeg sa jeg ikke følte meg komfortabel,
og hun sa: "Vel, hvorfor ikke? Det er bare en del av kroppen.
Dette er hva en mann trenger for å få fullstendig massasje."
Og jeg følte at jeg ikke kunne si nei,
fordi jeg ble misbrukt da jeg var yngre.
Så da overgrepene begynte,
gjorde jeg akkurat som da jeg var liten pike.
Jeg bare koblet ut og ble nummen, og bare gjorde det.
Når du har blitt misbrukt som yngre,
har du ikke evnen til å si "nei".
Noen ganger ble jeg utsatt for noen andre enn Jeffrey.
Noen var direktører og grunnleggere av store, velkjente merkevareselskaper.
Noen av dem var politikere.
Og forventningene var:
Gjør det du gjør for Jeffrey.
Ghislaine nøt dette. Hun følte seg mektig av det.
Og hun visste
at hun også skulle gjøre disse mektige mennene fornøyde.
Hun ble verdsatt.
Det føltes som Ghislaine var verre enn Jeffrey.
En gang hadde jeg akkurat gitt Jeffrey en massasje,
kom Ghislaine inn, og jeg hadde ikke forventet henne.
Hun ga meg 200 dollar,
og så begynte hun å ta av meg klærne.
Så begynte hun å gjøre ting
som jeg ikke ville skulle skje.
Og…
…jeg var bare nummen.
Jeg hadde ingen ord.
Og derfor,
da alt dette kom ut,
husker jeg at
det ikke var så mye Jeffrey som det var Ghislaine
fordi hun var den som styrte alt
og ledet alt an.
Og jeg snakket til meg selv gjennom dette,
og holdt tårene tilbake.
Hele greia suger.
Kvinnelige overgripere utgjør omtrent 5 % av rapporterte seksualforbrytelser.
Et lavt tall.
Ghislaine Maxwell er ikke nødvendigvis en typisk kvinnelig overgriper.
Statusen kan tåkelegge virkeligheten.
Noen som ser ut som Ghislaine, velkledd og sofistikert,
vil få flere ofre til å slappe av og være mindre på vakt.
Denne er god. Den er klar.
Så det var veldig enkelt for Ghislaine,
på grunn av hvordan hun fremstår,
å utnytte disse ofrene og lykkes med grooming.
Basert på ofrene jeg behandler og alt jeg har lest om Ghislaine,
så viser hun karaktertrekkene til en psykopat.
Trekk som manglende evne til å opprettholde sunne forhold,
manipulasjon, bedrag og mobbing.
Hun viser også tegn på narsissisme.
Følelsen av berettighet,
følelsen av at: "Jeg vil ha makt og kontroll for enhver pris."
En dommer har nektet Ghislaine Maxwell kausjon,
begrunnet med at hun er en fluktrisiko.
Dommeren i saken slo nylig fast
at Maxwell stadig har internasjonale forbindelser,
økonomiske midler, og har vært på flukt før.
Seks ganger hittil har kausjon blitt avslått i Maxwells sak.
Og grunnlaget for det er en rekke ting.
Hun er siktet for forbrytelser mot mindreårige,
og der ligger lista mye høyere for å få kausjon.
I offentlighetens øyne er Ghislaine et monster.
Ghislaines familie trengte å få snudd denne oppfatningen.
Og de lagde en nettside kalt Realghislaine.com.
Tenk deg at du er fengslet og på enecelle,
og nektes kausjon i ni måneder.
Uansett hva du føler om anklagene, har hun krav på en rettferdig rettssak,
og hun er uskyldig inntil det motsatte er bevist.
Mine søsken og jeg vil aldri slutte å kjempe for Ghislaine.
Vi har fått en ny utvikling.
Du har kanskje sett det alt.
Maxwells advokater ber om alle filene våre.
Mange bevis de har ingen rett til å få.
Det er utrolig bredt.
De ber om alle filene våre for alle ofrene vi har representert.
Det ville være å gi fra oss opplysninger om enkeltpersoner som ikke har stått frem.
De har ingen rett til å gjennomgå filene våre
i håp om å finne noe som kan brukes mot våre klienter.
De er på fisketur. De vet ikke om det er noe der.
De tenker at jo mer de får, finner de kanskje noe de kan bruke.
Og jeg tror at til en viss grad viser det retten hvor desperate de er.
Jeg håper Maxwell blir holdt ansvarlig
og at hun må sone i fengsel for det hun har gjort.
Men hun har jo en tendens til å unngå rettferdigheten.
Annie fortalte meg om Epstein og Maxwell i 2004.
Så Epstein og Maxwell
har vært en stor del av vårt liv i årevis.
Jeg har vært gift med Annie i 14 år.
Vi møttes for 18 år siden i Bethel i Alaska,
hvor hun var barneadvokat.
Og det tok meg år å komme til et punkt
hvor jeg forsto hvordan jeg best kan støtte Annie.
Jeg er så nervøs.
Når det nærmer seg, blir jeg enda mer nervøs.
Jeg snakket med Sigrid,
og jeg tror vi skal ha en samtale med statsadvokatene snart.
Det er vanskelig å ikke føle press,
for jeg vet at mange vil se rettferdigheten skje fyllest.
Er de gitt deg noen tilbakemeldinger, eller råd om å være i vitneboksen?
Jeg tror det er mest å roe det ned.
Ja. Det gir mening.
Og å lytte nøye til spørsmålene, spesielt under kryssforhøret, ikke sant?
De prøver å forvirre deg eller spørre om ting som kan vippe deg av pinnen.
Jeg vil gjøre en best mulig jobb med å fortelle min historie,
så juryen forstår denne rovdriften, og at hun holdes ansvarlig.
Du klarer dette.
Jeffrey Epstein hadde et presist system
for å groome og misbruke unge jenter,
og det var et system som ble etablert
gjennom Ghislaine Maxwell.
Og i en periode i Florida
kunne Ghislaine introdusere Jeffrey Epstein til unge kvinner,
og disse menneskene blir misbrukt av Jeffrey Epstein,
og pyramiden begynner.
De kvinnene ble bedt om å hente andre kvinner,
og dette vokste til et trafficking-opplegg.
På starten av 2000-tallet
ble det lokale politiet i Palm Beach klar over Epstein.
Det var mistenkelig aktivitet. Det var unge jenter i drosjer
som krysset broen fra West Palm Beach til det velstående Palm Beach.
Han hadde faktisk skapt et pyramidespill av trafficking
på en videregående skole, og det begynte å komme ut.
New York-milliardær med hus i Palm Beach er midt i en skandale,
tiltalt for kjøp av sex.
Den omfattende 22-siders forklaringen
beskriver inngående påstått seksuelle møter
mellom milliardæren Epstein og flere jenter under 18 år
i hans syvmillioners hus i 358 El Brillo Way i Palm Beach.
Da Epstein ble arrestert,
er det ikke lett å vite hvorfor Maxwell ikke ble arrestert samtidig.
En av etterforskerne jeg avhørte,
vitnet om at han prøvde
å kontakte og avhøre Ghislaine Maxwell, uten å få noe samarbeidsvilje.
Men navnet hennes er oppført i politirapportene,
og på bankkontoer på huset i Florida.
Hun er i notatblokker, frem og tilbake,
og viser at hun var på stedet, selv om hun benektet det.
Derfor ville etterforskerne snakke med henne.
Hvordan hun unngikk det er en annen historie.
Epstein selv fikk en smekk på fingrene.
Han satt bare ett år i fengsel.
Det var en av de verste unndragelser av rettergang som jeg har sett.
En hemmelig avtale om å ikke bli tiltalt skånet Epstein og hans kumpaner
fra å bli siktet for føderale sexforbrytelser i sørlige Florida.
Og slik har historien pågått lenge, med makt og privilegier.
At de mektige og privilegerte klarte å unngå å bli holdt ansvarlige
i dette tilfellet.
Den personen Jeffrey Epstein mest ønsket å beskytte var Ghislaine Maxwell.
Han visste at hvis Ghislaine Maxwell noen- sinne vendte seg mot ham, var han ferdig.
Hun sluttet å komme til Florida, og begynte å lage betydelige buffere
mellom seg selv og Epstein.
Men vi vet at det fortsatt var et forhold mellom Ghislaine og Jeffrey,
fordi vi har bilder av dem i 2006 og 2007.
Jeg var 22 år gammel da jeg først møtte Ghislaine i 2006.
Dette er bildene som ble tatt i løpet av den tiden da Ghislaine sa
at hun sakte svant ut av Jeffreys liv.
Og bildene mine viser tydelig at det ikke var tilfelle.
Ghislaine var i høy grad en del av Jeffreys liv.
Hun var alltid på telefonen, hun organiserte alltid.
På dette stadiet trengte ikke Ghislaine å dra ut på jakt
etter nye ofre til Jeffrey,
fordi hun begynte å trene opp og rekruttere andre jenter,
og så trente og rekrutterte de andre jenter.
Jeg var på en nattklubb
da jeg ble kontaktet og ble venn med en jente på min alder.
Et par dager senere inviterte min nye venn meg til å bli med henne
og noen andre jenter på tur til Jomfruøyene.
Og denne øya var eid av Jeffrey Epstein.
Jeg husker at Ghislaine kom ut av helikopteret,
og jeg sa til henne: "Hei, jeg er Sarah."
Og hun så meg opp og ned som om jeg var usynlig,
som om jeg ikke eksisterte.
Jeg hadde vært på øya i noen dager.
Jeg satt på terrassen,
og Ghislaine marsjerte bort til meg og grep armen min,
og tvang meg inn på Jeffreys rom, hvor jeg ble voldtatt.
Hun visste nøyaktig hva som skulle skje.
Hun er like skyldig som Jeffrey, om ikke mer.
Så mange unge jenter ble misbrukt i den perioden.
Det var en arroganse der. De trodde de sto over loven.
De hadde sluppet unna med det i årevis,
og skjulte traffickingen i fullt dagslys.
Men livet endrer seg dramatisk for Ghislaine Maxwell i 2011,
når et mindreårig offer, Virginia Roberts,
står frem offentlig og navngir Ghislaine Maxwell
som Epsteins medskyldige.
I 2000 ble min klient, Virginia Giuffre,
rekruttert av Ghislaine Maxwell på Donald Trumps Mar-a-Lago,
og tatt med til Jeffrey Epstein for seksuelle overgrep.
Og i 2001 fløy Maxwell og Epstein Virginia over til London,
og de introduserte henne for Ghislaine Maxwells gode venn, prins Andrew.
Vi starter med skandalen som har opprørt kongefamilien,
påstander om at prins Andrew hadde sex med en mindreårig jente.
Det er et bilde som har sirkulert,
av henne og prins Andrew.
Du ser henne stå med prins Andrew, og så Ghislaine i bakgrunnen.
Da ble fokus flyttet over på Ghislaine Maxwell.
Kan jeg få spørre deg om alle anklagene, Ghislaine?
Godt nytt år.
De er jo veldig fordømmende, og involverer det britiske kongehuset.
Har du ingen kommentar?
Jeg har uttalt meg, takk.
Kjenner du Virginia?
Kan du i det minste si om hun har vært i huset ditt?
Ghislaines rykte var i ruiner.
Hun var en knust kvinne,
og hun prøvde desperat å reparere ryktet sitt.
Hun inviterte meg til huset sitt på Upper East Side.
Og hun snakket veldig lidenskapelig
om å redde verdenshavene.
HAVETS HÅP, ENDRING OG FREMTID
Jeg brenner for havet, havdypet og de ville dyrene som bor der.
Havet er viktig for livet på jorden,
men tross havets viktighet for oss, vet vi så lite om det.
I 2012 grunnla jeg TerraMar-prosjektet.
Dette var et nytt tema for Ghislaine.
TerraMar var hennes store sak.
Dette var noe hun gjorde for planeten, for menneskeheten.
Hun var fremdeles velkommen i sosieteten, hadde sine veldedige formål,
hun talte i forsamlinger om å redde havet,
og hun så ut til å reparere imaget sitt.
Deres Eksellenser, presidenter, mine damer og herrer.
Jeg vil bare takke dere. Det er en ære å være her.
TerraMar linket henne til en sak som var mye større enn henne.
Det virket mye mer respektabelt
enn å være Jeffrey Epsteins eks-kjæreste.
Jeg møtte Ghislaine Maxwell på en konferanse.
Det var på Kiawah Island utenfor Charleston i South Carolina,
i februar 2014.
Hun var elegant og sofistikert.
Hun var veldig selvsikker.
Hun fortalte meg om TerraMar. Og alt hun sa, var fullstendig overbevisende.
Jeg er medieprodusent og markedsfører.
Og Ghislaine kom med en idé: "Vi trenger en ett minutts reklamefilm
for å få folk med på å redde havet."
Jeg sa: "Bare film noe mens jeg er her."
Etter at vi hadde lagd et budskap for reklamefilmen hennes,
tenkte vi: "La oss ta en drink."
Vi var i hotellbaren.
Det var da ting ble litt skrudd.
Jeg sa: "Hva skal du ha på deg i morgen når vi filmer deg nede ved stranden?"
Og hun sa "Vel, jeg har TerraMar T-skjorten som jeg taler i,
med 'Jeg hjerte havet.'" "Perfekt", sa jeg.
Og så sier hun:
"Du burde sett meg i lærdrakten min, med våpnene mine."
Og jeg stirret bare dumt på henne. "Hva snakker hun om?"
Hun hadde en utrolig elektrisk, seksuell energi rundt seg.
Hun snudde seg mot meg og sa "Du vet Lara Croft fra Tomb Raider?
Jeg er virkelighetens Lara."
Så ga hun meg et blikk.
Jeg ble helt satt ut.
Det var noe litt ubehagelig.
Noe som ikke var helt riktig.
Så vi møttes i lobbyen neste morgen. Og hun hadde stiletthæler.
Hun hadde stiletthæler.
Jeg vet ikke hva hun tenkte om at vi skulle filme på stranden,
men hun endte opp med å gå ned til havet og tilbake
iført stiletthæler.
Jeg hadde en visjon om: "Vis meg at du elsker havet."
Vis din kjærlighet.
Signer oppropet.
Takk.
-En gang til? -Vi gjør tre.
Det er en regel om tre.
Vis din kjærlighet. Signer oppropet. Takk.
Men det ble til slutt ganske absurd.
Det var nesten som et glamour-opptak.
Ironien med at hun gjenskaper seg selv med havet,
og så bare være den samme personen.
Ingen av oss kan flykte fra oss selv.
Ingen av oss kan flykte fra fortiden.
Ingen av oss kan flykte fra våre handlinger.
DAG 1 - 29. NOVEMBER
Jeffrey Epsteins ofre får endelig sin dag i retten.
Åpningsinnleggene i saken som vil vare i seks uker
begynner i dag.
Og det er en av de mest etterlengtede rettssakene på årevis.
God morgen.
MAXWELLS ADVOKAT
Dette blir en bra dag.
Folket fortjener å vite det.
Vi fortjener ærlig og rettferdig og god dekning
av århundrets rettssak.
Dette er en sak av internasjonal interesse.
Folk over hele verden vil se på.
Jeg sov knapt i natt. Jeg var oppe hver time.
Det var viktig for meg å være her
for å vise solidaritet med ofrene som vitner.
De er så modige og tapre,
og de står i sin sannhet, og de holder fast ved den.
Hvis hun blir dømt på alle seks tiltalepunkter mot henne,
vil hun sannsynligvis dø i et amerikansk fengsel.
Så det står utrolig mye på spill for Ghislaine Maxwell.
Litt av en saga som har ført til dette øyeblikket.
Anklagene virker helt knusende.
Mine damer og herrer,
medlemmer av juryen,
i løpet av rettssaken,
vil du få vite at tiltalte og Epstein
lokket sine ofre med løftet om en lysere fremtid,
bare for å utnytte dem seksuelt
og for evig forandre livene deres.
Hun visste akkurat hva hun gjorde.
Hun var farlig.
Hun forledet unge jenter til å bli mishandlet av et rovdyr.
Helt siden Eva fristet Adam med eplet,
har kvinner fått skylden for menns dårlige oppførsel.
Anklagene mot Ghislaine Maxwell er for ting som Jeffrey Epstein gjorde.
Men hun er ikke Jeffrey Epstein.
Hun er ikke som Jeffrey Epstein.
I åpningsinnleggene
brukte forsvarsadvokatene bibelske referanser,
de snakket om Adam og Eva
og prøvde å fremstille Maxwell som syndebukk fordi hun er kvinne.
Det var veldig støtende å høre,
å prøve og gi Ghislaine Maxwell et frikort fordi hun er kvinne,
var virkelig et slag under beltestedet.
En av Maxwells fornærmede, en kvinne kjent som "Jane", begynte å vitne i dag.
Jane ble utvalgt
blant ofrene til å vitne av mange grunner.
Hun var utrolig ung
da hun ble rekruttert av Ghislaine Maxwell.
Det var direkte misbruk, ikke bare grooming,
men direkte misbruk av Ghislaine Maxwell.
Første seksuelle kontakt med Epstein var i Palm Beach-huset
i 1994, da hun bare var 14.
Historien var tung å høre,
fordi den fortalte om flere lovbrudd gjennom mange år,
med ikke bare Ghislaine Maxwell, men med andre.
Og så gikk forsvaret hardt til angrep på henne,
grunnet hennes bakgrunn som skuespiller,
så de prøvde å bruke det mot henne.
Klarer du å gråte på kommando?
Nei, ikke alltid.
Det er ikke sånn det fungerer.
Spiller du her i dag?
Nei.
Forsvarets strategi er hukommelse, manipulasjon og penger.
De prøver å si at disse vitnene prøver bare å manipulere folk
og vil ha penger,
og de ble presset på detaljene.
Da Epstein døde,
ble et kompensasjonsfond for ofrene satt i gang.
Under vitneforklaringen ble det for første gang offentliggjort at
noen av fondets beslutninger
var å gi millioner av dollar til ofrene.
Hvor mye penger ga fondet deg?
Fem millioner.
Forsvaret gjorde meg forbannet.
Jeg syntes forsvaret rakket ned på ofrene,
og jeg føler vi har kommet så langt nå
at det å legge skylden på ofrene må virkelig stoppe.
Det er en natt-og-dag-, eller som her, "dag-og-natt"-forskjell,
for i morges gikk jeg inn i rettssalen ganske overbevist
om at hun ville få en lang fengselsstraff.
Men da forsvaret begynte, må jeg si at jeg ble forbløffet.
Jeg prøvde å forestille meg juryens reaksjon
på å høre om slike store pengebeløp.
Det må føles som solskinn for Ghislaine Maxwell nå.
Hei, folkens. Unna vei, takk.
Jeg er veldig glad for å ha vært i retten i dag, personlig,
sammen med Isabel, og til støtte for søsteren vår, Ghislaine.
For min egen del ga det meg en enorm følelse av lettelse
å være nær henne,
å faktisk kunne se henne i kjøtt og blod.
Selv det å snakke med henne.
Og det er første gang jeg har snakket henne personlig
på over 500 dager, siden varetektsfengslingen startet.
-Hvordan går det med Ghislaine? -Hva sa hun til deg?
Jeg forstår at brødrene ikke kan vedkjenne at noe ondt har skjedd.
Hvordan kan man vedkjenne noe sånt?
Jeg tror du må beskytte spesielt din egen familie.
Du vil ikke lage unnskyldninger for ondskapen folk har gjort,
men du prøver å forstå hva det skyldes.
Det var en gang i julen, i et stort hus på en ås,
hvor det bodde en mann, hans kone og deres åtte barn.
Da julenissen kom i fjor,
Jeg sov, og han la…
Jeg tok pappas strømpe fra soverommet hans,
og så hengte jeg den på senga mi,
og julenissen la noen leker i pappas strømpe.
En stor del av bildet av Robert Maxwell
var at han hadde den perfekte familien.
Men ingen visste at bak lukkede dører var den veldig dysfunksjonell.
Kona hans, Betty,
fortalte meg at barna måtte stå ved middagsbordet
og fortelle faren hva de hadde gjort i løpet av det året,
og hva de håpet å oppnå.
Og hvis han ikke likte noe som noen hadde sagt,
pisket han dem med et belte.
Og så, etter å ha gitt dem en real omgang med beltet,
måtte de skrive et brev til sin far og be om unnskyldning.
Jeg husker godt da jeg møtte Ghislaine for første gang, i september 1984.
Hun var rundt 22 da.
Det var på en vanlig søndagslunsj i Headington Hill Hall,
med forretningsledere Robert hadde invitert.
Og Maxwell presiderte,
mer som en romersk keiser eller Henrik 8., denne store skikkelsen.
Men knelende foran ham var Ghislaine.
Og hun hulkegråt,
veldig voldsomt og dramatisk. Det var snørr.
Jeg mener, jenta strigråt, og prøvde å overtale faren til noe,
og han ignorerte det.
Og dette fortsatte, til forlegenhet for alle andre som var der,
men alle bare overså dette bisarre synet.
Jeg tror at Ghislaines kjærlighet til faren var ubetinget,
og at behovet for å glede ham var antagelig en stor drivkraft.
Kanskje flyttet hun oppmerksomhetsbehovet som hun hadde til sin far
over på Epstein i stedet.
DAG 6 6. DESEMBER 2021
Og nå til uke to i Maxwell-rettssaken her på Manhattan
I dag skal en annen kvinne vitne
om sin mange tiårige kontakt med Maxwell og avdøde Epstein.
Min klient, Kate, er beskyttet, og hun kan fortsette under et pseudonym.
Kate ble først misbrukt av Jeffrey Epstein da hun var 17.
Og hun ble misbrukt i mange, mange år.
Kate var tenåring, en britisk modell,
en talentfull musiker, bare en briljant person.
Hun kom inn på Oxford. Ghislaine hadde gått på Oxford.
Så Ghislaine var på mange måter alt Kate ønsket å være.
Noe av det første Ghislaine sa til henne var
at hun hadde en mektig kjæreste som var filantrop,
som kunne hjelpe Kate med å få en fot innenfor
i enhver bransje hun ville.
Det som egentlig var en uskyldig introduksjon til Jeffrey Epstein
sendte henne til et helvete hvor hun fort ble misbrukt,
og bokstavelig talt uten noen realistisk utvei.
Hadde Epstein sex med deg under massasjen?
Ja.
Etter at det var over, hvor dro du?
Jeg forlot rommet og gikk ned trappen.
-Og hvem, om noen, så du? -Jeg så Ghislaine Maxwell.
-Hva, om noe, sa Maxwell? -Hun sa: "Hvordan gikk det?
Hadde du det gøy? Var det godt?"
Hun virket veldig oppspilt og glad. Hun takket meg igjen.
Strategien for å forberede Kate var ganske enkel.
Si sannheten, og ikke tenk på alt det andre tullet
som Maxwell vil kaste mot deg for å gjøre sverte deg. Det funker ikke.
Du har vitnet om at det var en periode,
jeg tror opp mot ti år, at du brukte stoff. Stemmer det?
Ja.
Man kan vel si at bruk og misbruk av disse stoffene over en tiårsperiode
påvirker hukommelsen. Stemmer det?
Det har ikke påvirket minnene jeg alltid har hatt.
TINGHUSET
Jeg er stolt av Kate, og mange av de andre klientene og ofrene
som var villige til å stå frem, og som gjorde det.
Hun var det hun alltid er, bare en helt ærlig person.
Jeg tror det viktigste bidraget som Kate kom med i rettssaken,
var å forklare hvordan Ghislaine Maxwell startet grooming-prosessen
på en måte som tilrettela for Epstein,
gjerningsmannens mulighet til å misbruke små jenter.
Da gikk det nok et lys opp for juryen,
som tenkte: "Vent, nå forstår jeg hvordan dette skjedde."
De fikk endelig fatt i Ghislaine, og det hadde jeg aldri trodd ville skje.
Jeg står opp 4 hver morgen for å være til rettssalen.
Jeg tar den to-timers reisen fra Philadelphia til New York.
Og hver dag går jeg med et par Gucci-sko, som jeg fikk av Jeffrey og Ghislaine.
Og jeg tror det er symbolsk viktig at jeg tar reisen min hver dag,
og går i disse skoene.
Dette er gaver som Ghislaine og Jeffrey ga meg
i løpet av de tre årene jeg var involvert med dem.
Dette er en kjole som jeg brukte på en nyttårsaften med dem.
Ghislaine valgte den for meg.
Jeg innser at noen kanskje ikke forstår
hvorfor jeg beholdt alle disse tingene i så mange år,
men det bekrefter min opplevelse.
Å ha de tingene hjalp meg å forstå hva som skjedde med meg,
og var en viktig del av helbredelsen.
Det er slitsomt fysisk å reise i timevis til rettssaken.
Men det er ingenting i verden som kan hindre meg i å dra dit hver dag.
Vitnemålene fortsetter i rettssaken mot Ghislaine Maxwell,
og en tredje fornærmet, under navnet Carolyn, inntar vitneboksen.
Carolyn var 14 da Maxwell skal ha tilrettelagt
for Epsteins misbruk gjennom flere år.
Hva er siste klassetrinn du gikk før du sluttet på ungdomsskolen?
Syvende.
Hvorfor det?
Fordi moren min var alkoholiker og narkoman.
Da du var mellom 14 og 16, hvordan tjente du penger?
Jeg dro hjem til Mr. Epstein og fikk penger på den måten.
Uansett om det var en leilighet, en bil eller en telefon
så dinglet de den gulroten foran seg
for å lokke dem videre og få dem til å gi etter for seksuelle overgrep.
Hvilke, om noen, samtaler kan du huske å ha hatt med Maxwell
om bh og hoftestørrelse?
Jeg var ovenpå og satte opp massasjebordet.
Og hun kom inn og befølte puppene mine, og hoftene og rumpeballene mine,
og sa at jeg hadde en flott kropp for Mr. Epstein og vennene hans.
Carolyn ble emosjonell flere ganger i løpet av vitnemålet sitt,
mens hun beskrev overgrepene,
og sa at hun dro til Epsteins herregård i Palm Beach
over 100 ganger.
Carolyn sa at opplevelsen ga henne psykiske problemer
og avhengighetsproblemer som hun fortsatt har.
Carolyns historie var spesielt vanskelig å høre.
Men jeg tror hun traff noe i juryen.
Hun var kraftfull i vitneboksen.
Hun ga seg ikke, selv ikke da forsvaret presset henne.
Forsvarets strategi har vært å prøve og angripe ofrenes troverdighet,
men det vil slå tilbake på dem.
DAG 10 10. DESEMBER 2021
I dag forventer vi å høre
fra det kanskje mest kraftfulle og overbevisende vitnet av dem alle.
Hun er en amerikansk kvinne, Annie Farmer,
som hevder hun ble seksuelt misbrukt av Jeffrey Epstein og Ghislaine Maxwell
på Epsteins ranch i New Mexico.
Jeg var utenfor rettssalen med mannen min og advokaten min, Sigrid,
og hjertet mitt banket.
Da døren åpnet seg, ledet en av FBI-agentene vei,
og jeg gikk inn i rettssalen.
Jeg ville få øyekontakt med Maxwell,
for å vise at jeg ikke er redd og at jeg er der for et formål.
Så da jeg gikk forbi bordet der hun satt, så jeg bevisst i hennes retning.
Og det virket som om hun prøvde å være opptatt
med å se ned og se på notater, og hun ville ikke ha øyekontakt.
Når jeg sitter der oppe i vitneboksen, føler jeg meg veldig nervøs.
Fysiologisk veldig nervøs. Føttene mine svetter voldsomt.
Hendene mine skjelver.
Jeg fikk øyekontakt med Sigrid, og hun vinket,
la hånden på hjertet, og jeg visste hun var der med meg.
Annie førte dagbok på tiden hun ble misbrukt
av Maxwell og Epstein. Og disse ble ført som bevis i rettssaken.
Forsvarsadvokatene fikk meg til å lese deler av dagboken i rettssalen,
spesielt der jeg gikk frem og tilbake om hvordan jeg tolket Epsteins oppførsel.
"En kveld gikk vi på kino med Epstein.
Det var litt rart, og vanskelig å forklare.
Vi satt ved siden av hverandre, og han rakte ut hånden.
Så kjærtegnet han meg, strøk armen og skoen/foten min.
Tenkte at det ikke var så farlig.
Det gjorde meg sint, for han er så fantastisk.
Betaler for et sommerkurs for meg. Hjelper meg med college."
Som 16-åring prøvde jeg å finne unnskyldninger,
for det passet ikke at han var så sjenerøs og snill,
for så å gjøre meg så ukomfortabel og bryte grensene mine.
Forsvarets strategi er å bruke den nyansen,
da hun prøvde å forklare seg selv i dagboken
og si det ikke var så ille.
De ville bruke det og si: "Det var ikke så ille."
Så, som en del av kryssforhøret, tar de frem en pose med cowboystøvlene i,
støvlene som Maxwell og Epstein kjøpte til meg i New Mexico i 1996
og ba meg vise dem frem.
Og jeg begynte å innse at det de insinuerte her
er at fordi de var velbrukte,
kunne det ikke ha vært et plagsomt minne for meg.
Jeg brukte faktisk støvlene
for å ta tilbake den delen av historien min og ikke unngå det
eller bli stresset når jeg så disse bakerst i skapet.
Det som var mest motbydelig for meg, var måten advokatene prøvde
å minimere og nedtone min opplevelse på.
Forsvarsadvokatene spurte meg om denne hendelsen,
da Maxwell ga meg denne massasjen,
og hun hadde berørt brystene mine.
De prøvde å utfordre språket jeg brukte.
De mente at det ikke var brystvortene. Det var på utsiden av brystet.
Men vi snakker her om et barn på 16 år
som gnis på brystene av en voksen kvinne.
Uansett hvilken del av brystet det er.
Det gjør meg rasende å se at noen likestiller de to,
og prøve å forvirre publikum om hva seksuelt misbruk er.
Det var et stort øyeblikk
å se henne i vitneboksen, at hun sier det og snakker sant.
Jeg kom meg så vidt ut av rettssalen før jeg begynte å gråte.
Det tok litt tid å få roet seg.
Mannen min sa at jeg hadde gjort det bra, at det var over.
Og det var virkelig…
Det var bare en enorm lettelse.
JURYFORHANDLINGER BEGYNNER 20. DESEMBER 2021
Du kan aldri spå en jurys utfall.
Men de har alle bevisene nå. Så forhåpentligvis gjør de det rette.
Uansett tror jeg ikke det er noe mer
klientene eller kvinnene kunne ha gjort, og vi er virkelig stolte av dem.
Jeg er enig.
Saken er nå i juryens hender,
og en kjennelse kan komme før første juledag,
noe som blir Ghislaine Maxwells 60-årsdag.
Rett før 10:30 i morges
ba juryen om kontorrekvisita, som Post-it-lapper og en tavle,
og om definisjonen på ordet "forledelse".
Mange er utålmodige fordi det ikke har kommet en kjennelse.
De legger mye omtanke i dette,
og hvis du var Maxwell, var du glad for det.
Vi håpet selvsagt at kjennelsen ville falle raskt,
men dagene går, og man blir bekymret for at juryen ikke blir enig.
JURYFORHANDLINGER DAG 5
Vi kan få en kjennelse når som helst, eller ikke i dag. Hvem vet?
29. DESEMBER, 16:50
Jeg var hjemme, og jeg prøvde å holde meg opptatt.
Så mamma og jeg bestemte oss for at vi skulle gå og handle.
Jeg visste ikke at ringelyden var av,
og jeg så jeg hadde et ubesvart anrop fra mannen min,
og en tekstmelding fra et annet Epstein-offer.
Jeg har løpt ut av salen
for å gi deg en følelse av bildet inne i den rettssalen nå.
Ghislaine Maxwell sitter bak forsvarsbordet,
som gjennom hele denne saken.
Hun har på seg en rødbrun genser.
Dommer Alison Nathan tok plass i rettssalen og sa:
"Jeg har en kjennelse."
Jeg løp til parkeringsplassen og ringte mannen min,
og han var ved PC-en og leste for meg
da kjennelsen kom.
Ghislaine Maxwell har blitt funnet skyldig i fem av de seks anklagene,
deriblant den mest alvorlige anklagen om trafficking.
Hun kan få opptil 40 år i fengsel bare for den siktelsen.
Jeg begynte å gråte og hoppet opp og ned, og Sigrid ringte meg.
Selvsagt ringte jeg Annie med en gang, og vi hadde et fantastisk øyeblikk.
Jeg tror vi begge gråt sammen.
Det var veldig emosjonelt.
-Kevin, vil du si noe? -Mr. Maxwell?
Hva er din reaksjon?
Denne kvelden markerer Ghislaine Maxwells endelige fall.
En jury har bestemt at hun ikke bare var en tilskuer
til Jeffrey Epsteins seksualforbrytelser.
De avgjorde at hun var et rovdyr selv.
Hva var reaksjonen hennes på bakrommet? Var det emosjonelt?
Ghislaines reaksjon på kjennelsen var litt overraskende.
Hun brøt ikke sammen. Hun gråt ikke, og sa ikke noe.
Det var som om hun bare tok en slurk vann og satte seg, og det var det.
Ghislaine kommer til å bli historisk som en av de sjeldne kvinnelige rovdyrene.
Og det er svært uvanlig.
Hva er hennes ettermæle nå? Det er en skammens arv.
Anklagene Maxwell er dømt for inkluderer trafficking med mindreårige,
hente en mindreårig til kriminell seksuell aktivitet,
og tre konspirasjonsanklager tilknyttet trafficking.
Miss Menninger!
Gjør vei, takk.
Blir det en ankeprosess?
Har du tenkt å anke kjennelsen?
Vi tror fast på Ghislaines uskyld.
Vi er selvsagt svært skuffet over kjennelsen.
Vi har allerede begynt å jobbe med anken,
og vi er sikre på at hun vil få oppreisning.
Ta vare på dere selv. Ha et godt nytt år.
Hvordan går det med Ghislaine?
Anklagene som Ghislaine Maxwell er kjent skyldig i,
kan gi henne fengsel i opptil 65 år.
Dette er en fantastisk kjennelse for ofrene.
Det viser at juryen hørte dem, trodde dem
og gjorde det rette ved å kjenne henne skyldig.
I noen minutter strigråt jeg.
Jeg trodde aldri jeg skulle oppleve dagen
der hun ble dømt.
Det har vært en gruppeinnsats for å få henne dømt.
Og det har tatt mange år å endelig få rettferdighet.
Det er en av de lykkeligste dagene i mitt liv.
Jeg tror jeg har snakket med over 50 av mine klienter om denne kjennelsen.
Og jeg synes en av dem sa det best.
"Jeg føler at vi endelig har blitt hørt."
Nyheter fra Buckingham Palace. Bare noen uker etter Maxwell-kjennelsen,
fortsetter ringvirkningene for en mann tilknyttet Maxwell
og Jeffrey Epstein.
Storbritannias prins Andrew har inngått et forlik med sin anklager
i en overgrepssak.
Miss Giuffre hadde saksøkt hertugen av York,
og hevdet at han misbrukte henne tre ganger da hun var 17.
Beløpet det har vært mye snakk om
i alle aviser og media er rundt 12 millioner pund.
Prins Andrew inngikk forlik med Virginia Giuffre,
og dronningen fjernet hans kongelige tittel.
En ny og unik situasjon for kongefamilien.
Dette er dronningens favorittsønn.
Det har vært hans rollefigur hele livet.
Hans Kongelige Høyhet, prins av England.
Og Virginias søksmål er viktig på grunn av det.
SLOTTET AVSKILTER EN AV SINE EGNE
Jeg var så stolt av Virginia
som kjempet for at prins Andrew skulle holdes ansvarlig.
Jeg hadde ikke forestilt meg at hun skulle klare å oppnå dette.
Det er veldig viktig for meg
å få frem hva jeg har gjort for meg selv
og for andre kvinner og jenter.
-Tusen takk for at du kom. -Selvsagt.
Og ikke lenger være redd
for Maxwell eller Epstein og deres mektige venner.
De beholdt støvlene mine etter rettssaken, jeg vet ikke om de returneres.
Så jeg vil kjøpe et par fine støvler til meg selv.
Jeg tror denne opplevelsen har gjort meg mer bevisst
på at det ikke er uvanlig at folk som er overgripere
har klart å innta posisjoner med mye prestisje
eller makt på en måte.
Jeg innså ikke dette som det systematiske problemet det er.
Jeg så på nettet at du hadde en støvel kalt "Annie".
-Det har vi. -Kan jeg prøve den?
Klart.
ANNIE: VANNAVSTØTENDE SEMSKET SKINN
Hele historien har handlet om hvordan penger og makt overvinner rettferdighet.
Og det vi ser nå er noe helt annet.
Og jeg tror det viser at uansett størrelse,
vil du bli holdt ansvarlig.
All tiden, energien og innsatsen, søvnløse netter og kampen var verdt det.
Rettssystemet fungerte.
Gode støvler.
De burde kalles "Annie Farmer Boots".
Det er en lærepenge for folk om behovet for å følge med
på hva som skjer,
og behovet for å beskytte de sårbare menneskene i samfunnet.
-Jeg har dem. Er du klar? -Ja, og du?
-God natt. -God natt. Vi ses.
De nye støvlene betyr at jeg går inn i en ny fase av livet mitt.
Det var mye mørke rundt det som skjedde med Epstein og Maxwell,
og jeg er ferdig med det nå.
Og jeg håper å kunne gjøre mer
for å dele min lærdom og få kontakt med andre.
Og jeg tror at disse støvlene føles som et sterk symbol
på at jeg går inn i den nye fremtiden.
DEN 28.JUNI 2022 BLE GHISLAINE MAXWELL DØMT TIL 20 ÅR I FENGSEL
GHISLAINE MAXWELL OG HENNES FAMILIE VILLE IKKE DELTA I DENNE DOKUMENTAREN.
HENNES ADVOKATER HAR ANKET DOMMEN.
Tekst: Geir Amundsen